《朝邑王妃呼氏墓誌》：「妃呼氏，群牧所副千戶斌之女，景泰三年十一月十五日冊封為朝邑王妃，成化十八年閏八月十一日以疾薨，享年五十四歲，無出訃聞。上賜祭乃命有司官葬如制。皇太后，中宮，東宮皆遷祭也，以成化十九年三月二十八日葬於鳳凰之原，嗚呼！妃以柔淑作嫁親藩，享有榮貴，胡不永年，爰述其概，納諸幽壙云。成化十九年歲次癸卯春三月吉旦立。」